recursal/SuperWikiNEXT-32B huggingface dataset:
**Anderslöv** er et tettsted i Trelleborg kommune i  Skåne län i Sverige. I 2010 hadde tettstedet 1 808 innbyggere.

Anderslöv er et handelssted på Söderslätt. Anderslövs kyrka og gjestgivergården ligger på hver side av länsväg 101. I 1884 ble  Börringe-Anderslövs jernbane (BAJ) innviet, og forlenget i 1887 og i 1941 ble  Börringe-Östratorps jernbane (BÖJ, overtatt av staten). Persontrafikken på jernbanen opphørte i 1957, mens godstrafikken Börringe-Anderslöv fortsatte til 1959. I 1921 ble Anderslöv administrativ enhet (municipalsamhälle) i  Anderslövs kommune, som i 1952 ble utvidet av med de tidigere kommunene Börringe (tidligere Gustavs kommune), Grönby, Gärdslöv og Önnarp: den admistrative enheten opphørte ved årsskiftet 1954/55. Omtrent 8 km utenfor Anderslöv ligger Bösarp.

De viktigste virksomhetene i Anderslöv er Thysells møbelvarehus og Gasell Profil, som nå eies av finske Ruukki.

I byen finnes den en Konsumbutikk, en ICA-butikk, to pizzarier og en frisør. På utdanningssiden finnes et lite museum, tre daghjem, et på lav/mellom stadiet og høystadiet (Väståkra). Det finnes også en bank og en brannstasjon. I 2006 ble vinmonopolet i Anderslöv lagt ned. Det har vært planer på å bygge et  badeanlegg.

I Anderslöv finnes en rekke foreninger, for eksempel Anderslövs BoIK (fotball), Anderslövs GF (turn og friidrett), speiderne, folkedans og bordtennis.

Referanser
----------

1. ↑  «Sveriges tätorter 2010» (PDF). Statistiska centralbyrån. Arkivert fra originalen (PDF) 16. juni 2011. Besøkt 5. mars 2016.

  


| * v
* d
* r
Trelleborg kommune i Skåne län i Sverige |
| --- |
|  | Alstad **·** Anderslöv **·** Beddingestrand **·** Klagstorp **·** Kurland **·** Skegrie **·** Smygehamn **·** Trelleborg **·** Västra Tommarp |  |

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Dominikanerklosteret i Trondheim** lå ved krysset mellom Kjøpmannsgaten og Bruveita (i dag kalt Kannikestrete) i Trondheim sentrum. Det ble grunnlagt en gang før 1234, og er hyppig omtalt i skriftlige kilder gjennom middelalderen. Antakelig har anlegget forfalt relativt raskt etter reformasjonen, men det nevnes at det unngikk å gå med i bybrannen i 1531.

Ved tilfeldig graving i området er det flere ganger registrert funn av murfundamenter i området, men de er vanskelige å tolke. Det er mulig at kirken har ligget parallelt med og vest for Bruveita, og at koret har ligget ute i det som nå er Kjøpmannsgaten. Murene i Bispegaten 4 (Thomas Angells hus) kan være deler av klosterfløyene.

Referanser
----------

1. ↑

Eksterne lenker
---------------

* «Dominikanerklosteret i Trondheim». *Kulturminnesøk*. Riksantikvaren – Direktoratet for kulturminneforvaltning.
* Dominikanerklosteret i Trondheim, hos Katolsk.no

|  |  |
| --- | --- |
| Oppslagsverk/autoritetsdata | Riksantikvaren kulturminne
 |
Andersdalen set fra lufta.  Foto: Erlend Bjørntvedt 
**Andersdal** (nordsamisk: *Nieidavuovdi*) er ei bygd i Tromsø kommune. Den ligger på østsida av Balsfjorden, like ved grensa til Balsfjord kommune, og rundt 45 kilometer kjøreavstand fra Tromsø sentrum (16 km i luftlinje).

Det er flere gårdsbruk i bygda. Om sommeren går både sauer og kyr på utmarksbeite inne i Andersdal, og holder stier og skog fra å gro igjen. Grunnkretsen Andersdal hadde 76 innbyggere i 2015.

Fylkesvei 294 går gjennom bygda.

Andersdal er omgitt av natur som består av fjell, elv og fjord. Om sommeren er det mulig å fiske i Andersdalelva, der finnes både røye og ørret. Elva utløper i Balsfjord, i og utenfor utløpet kan man drive med bading og andre vannaktiviteter sommerstid. Det er bra forhold for å gå på fjellturer i Andersdal, både sommerstid og vinterstid. Det er mange fjelltopper å velge i, Durmålstinden (1061 moh), Gorzelvtinden (1072 moh), Snymannen (1196 moh), Andersdaltinden (1221 moh), Svartnestinden (1214 moh), Tverrbotnfjellet (1299 moh), Pernilsfjellet (1212 moh) og Stortinden (1320 moh).

Referanser
----------

1. ↑  Andersdal på Norgeskart.no fra Statens kartverk
2. ↑  «Tabell: 04317: Folkemengde, etter grunnkrets». *19023106 Andersdal*. Statistisk sentralbyrå. Besøkt 14. oktober 2015.

Eksterne lenker
---------------

* (en) Andersdalen – kategori av bilder, video eller lyd på Commons Rediger på Wikidata

Portal: Tromsø

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
**Hōsei-universitetet** (japansk: 法政大学, *Hōsei daigaku*; som kan oversettes til «universitet for rett- og statslære») er et privat universitet i Tokyo med tre universitetsområder: Ichigaya-kampusen i Chiyoda, Tama-kampusen i Machida og Koganei-kampusen i Koganei.

Universitetet er et av ligaen som kalles «Tokyos seks store universiteter». Det utviklet seg fra rettsskolen Tōkyō Hōgakkō («Rettsvitenskapsskolen i Tokyo»), som ble grunnlagt i 1880 og slått sammen med Tōkyō Futsugakkō (en franskskole) i 1889. I 1903 byttet universitetet navn til «Hōsei»; i 1920 ble den anerkjent som privatuniversitet.

Gustave Emile Boissonade, Tomii Masaaki og Ume Kenjirō tok del i opprettelsen av skolen.

Universitetet er et av 37 universiteter i Japan som er såkalt «Top Global University».

Kjente studenter
----------------

* Asa Higuchi (født 1970), manga-tegner
* Takeshi Honda (født 1981), kunstløper
* Yuka Sato (født 1973), kunstløper
* Dai Tamesue (født 1978), friidrettsutøver
* Hideo Yamamoto (født 1968), manga-tegner
* Takuya Honda (født 1985), fotballspiller

Referanser
----------

1. ↑  «Hosei University [Study in Tokyo]». *www.hosei.ac.jp* **(engelsk)**. Besøkt 28. juli 2018.

Eksterne lenker
---------------

* (ja) Offisielt nettsted Rediger på Wikidata

* (en) Hosei University – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** ISNI **·** SUDOC **·** NLA **·** NDL **·** CiNii **·** GeoNames
 |
**Seuthopolis** (gresk Σευθόπολις, «Seuthes by») var thrakerkongen Seuthes III. residensby. Den lå ca. tre kilometer syd for dagens Koprinka, nær Kasanlak i Bulgaria, ved Goljama Varovicas munning i Tundzja. Byen ble bygd av thrakerne på 300-tallet f.Kr. etter modell av de greske polis og besto til 260-årene f.kr. Seuthopolis lå innenfor en 890 m lang bymur, og byområdet omfattet bare fem hektar. Likevel hadde byen handelsforbindelser over store områder, og håndverk og metallarbeider var godt utviklet. I nordenden av muren lå Seuthes borg med en grunnflate på ½ hektar.

Seuthopolis
Ruinen ble oppdaget i 1948 i forbindelse med bygningen av Georgi-Dimitrov-dammen og utforsket fram til dammen var ferdig. Til tross for det sensasjonelle funnet ble bassenget fylt, slik at ruinene nå ligger under vann. 

Ruinene skal tørrlegges og gjøres tilgjengelig som turistattraksjon ved at det bygges en betongring rundt.

Eksterne lenker
---------------

* Seuthopolis-prosjektet (eng)
* Seutopolis-Prosjektet og arkeologistk flybilder (tysk)
* *Vil heve Seuthopolis* Artikkel på Abcnyheter
* *Thraker-Stadt wird aus Stausee gerettet* – Artikkel på Welt online 24. februar 2009

Fotnoter
--------

1. ↑

|  |  |
| --- | --- |
| Oppslagsverk/autoritetsdata | VIAF
 |
**Bad Bramstedtlands amt** (tysk: *Amt Bad Bramstedt-Land*) er et amt i kretsen Segeberg i Schleswig-Holstein, Tyskland. Amtet består av 14 kommuner, og dekker et areal på tilsammen 186,4 km², og har 10 647 innbyggere (2007). Amtets administrasjon ligger i byen Bad Bramstedt som, til tross for amtets navn, ikke er en del av det.

Inndeling
---------

Bad Bramstedtslands amt består av følgende kommuner:

* Armstedt
* Bimöhlen
* Borstel
* Föhrden-Barl
* Fuhlendorf
* Großenaspe
* Hagen
* Hardebek
* Hasenkrug
* Heidmoor
* Hitzhusen
* Mönkloh
* Weddelbrook
* Wiemersdorf

Eksterne lenker
---------------

* (de) Offisielt nettsted Rediger på Wikidata

* (en) Amt Bad Bramstedt – kategori av bilder, video eller lyd på Commons Rediger på Wikidata

| * v
* d
* r
Amter i Segeberg krets |
| --- |
| 
* Bad Bramstedtland
* Bornhöved
* Itzstedt
* Kaltenkirchenland
* Kisdorf
* Leezen
* Boostedt-Rickling
* Traveland

 |

|  |  |
| --- | --- |
| Oppslagsverk/autoritetsdata | GeoNames
 |

Portal: Tyskland
**Palaeophoridae** er en utdødd gruppe (familie) av mygg (Nematocera).

Utseende
--------

Thorax var utvidet og hvelvet og dekket delvis det forholdsvis lille hodet. Vingene var nokså brede med to lukkede celler inne i vingen. De fremre vingeårene var noe kraftigere enn de bakre. Antennene var nokså korte.

Fossiler
--------

Arten er beskrevet fra Karatau-formasjonen i Kasakhstan. Denne formasjonen stammer fra jura-tiden, mellom 165-155 millioner år før nåtid.

Systematisk inndeling
---------------------

Plasseringen av arten er svært usikker, det er ikke en gang klart om den bør plasseres i gruppen mygg eller fluer.

**Treliste**
* Orden tovinger (Diptera)
	+ Mygg (Nematocera)?
		- familien **Palaeophoridae** Rohdendorf, 1951
			* *Palaeophora ancestrix* (Rohdendorf, 1938)

Kilder
------

* Evenhuis, N.L. (1994 med senere revisjoner). Catalog of the fossil flies of the world

Eksterne lenker
---------------

* (en) *Palaeophoridae* i Encyclopedia of Life Rediger på Wikidata

* (en) *Palaeophoridae* i Global Biodiversity Information Facility Rediger på Wikidata

* (en) *Palaeophoridae* hos Fossilworks Rediger på Wikidata
* Tegning av en vinge (nederst på figuren)
**Bahne Christian Bahnson**, kjent som **Kristian Bahnson** (født 12. mai 1855 i Randers, død 10. januar 1897 i København) var en dansk arkeolog, museumsmann og etnograf.

Bahnson var første inspektør ved Det danske Nationalmuseet i 1892. Bahnson var opprinnelig arkeolog og publiserte i 1882 *Bronzealderens Mands- og Kvindegrave*, men ble etter hvert dradd over til den sammenlignende etnografien. Hans forskning innen det området er samlet i det posthumt utgitte verket *Etnografien* (1900).

Bahnson er begravet på Frederiksberg Ældre Kirkegård.

Referanser
----------

1. 1 2 3 4   Dansk Biografisk Leksikon, 2. utgave, besøkt 9. april 2020[Hentet fra Wikidata]
2. ↑   Gravsted.dk, gravsted.dk ID kristianbahnson, besøkt 9. april 2020[Hentet fra Wikidata]
3. ↑  Rander Sankt Morten kirkebog 1850-1858, Fødte drenge, 1855, nr 57 – kan ses på Arkivalieronline

Kilder
------

* Svensk uppslagsbok, Lund 1929

|  |  |
| --- | --- |
| Oppslagsverk/autoritetsdata | Dansk biografisk leksikon **·** Geni **·** VIAF **·** GND **·** ISNI
 |

Portaler: Danmark | Arkeologi
**Xander Houtkoop** (født 26. mars 1989) er en nederlandsk fotballspiller. Houtkoop har tidligere spilt for blant andre SC Heerenveen, FC Emmen, Heracles Almelo, Go Ahead Eagles, ADO Den Haag og SC Cambuur.

Karriere
--------

Houtkoop begynte sin karriere hos SC Heerenveen, men fikk ikke tellende kamper for klubbens a-lag. Under 2009/2010-sesongen ble han lånt ut til FC Emmen, som da spilte i Eerste divisie på andre nivå i nederlandsk fotball. I april 2010 skrev han under på en kontrakt med Heracles Almelo i Eredivisie etter at kontrakten med SC Heerenveen var utløpt. Hos Heracles fikk han seks seriekamper før han i juli 2011 dro vederlagsfritt til Go Ahead Eagles og Eerste divisie. Han var med på å spille klubben opp igjen til Eredivisie og fikk over 90 seriekamper og 20 seriemål.

Sommeren 2014 meldte Houtkoop overgang til ADO Den Haag da han ikke var villig til å forhandle om ny kontrakt med Go Ahead Eagles. Allerede sommeren etter ble kontrakten med ADO Den Haag oppløst, og Houtkoop meldte deretter overgang til SC Cambuur i august 2015. I den påfølgende 2016-sesongen rykket han ned med klubben til Eerste divisie.

Etter at kontrakten hans med SC Cambuur gikk ut sommeren 2018 var Houtkoop en lengre periode klubbløs. I august samme år ble han invitert til prøvespill hos Hamarkameratene, og den 29. august 2018 skrev han under på en kontrakt med HamKam som varte ut 2018-sesongen. Hans første kamp for HamKam kom hjemme mot Åsane den 2. september, hvor han kom inn som innbytter for Abubakar Ibrahim i andre omgang (2–1).

Referanser
----------

1. ↑  Vi.nl – ADO Den Haag versterkt aanvalslinie met Houtkoop (Publisert 22. mai 2014, besøkt 5. september 2018)
2. ↑  Vi.nl – SC Cambuur legt Houtkoop voor drie jaar vast (Av Dennis van Bergen. Publisert 5. august 2015, besøkt 5. september 2018)
3. ↑  HamKam.no – Venstreving klar for HamKam (Av Robert Ulven Kvålshagen. Publisert 29. august 2018, besøkt 5. september 2018)
4. ↑  Fotball.no – Kampreferat HamKam - Åsane 2.9.18 (Besøkt 5. september 2018)

Eksterne lenker
---------------

* (en) Xander Houtkoop – Transfermarkt Rediger på Wikidata

* (en) Xander Houtkoop – Soccerway Rediger på Wikidata

* (en) Xander Houtkoop – FBref Rediger på Wikidata
Leirfossen i Alnaelva
Kommunens oppslag ved Leirfossen.
**Leirfossen** er det høyeste fossefallet i øvre del av Alnaelva i Oslo. Fallet er om lag 15 meter høyt. Fossen ga kraft til industribygging, da Lerfossens Kledefabrik ble etablert i 1867. Fabrikken hadde på det meste 200 arbeidere, og mange av disse ble huset i fire arbeiderboliger på oversiden av fossen. To av disse er bevart, de ligger i Sagstuveien 1 a og b.

På 1970-tallet ble fossen demmet inne og elva lukket. Men i 1985 vedtok bystyret at lukking av elver og bekker ikke lenger var tillatt, og at rørlagte strekninger skulle gjenåpnes der det er mulig. I 2011 ble fossen åpnet, og i 2013 var området rehabilitert som en del av Groruddalssatsingen.

Stedet var dessuten åsted for ett av distriktets aller tidligste skirenn med hopp. Dette fant sted i fra Sagplassen og ned den bratte dalsiden ved Leirfossen den 16. februar 1862. Begivenheten er beskrevet i «Illustrert Nyhedsblad» den 30. mars samme år, med Henrik Ibsen som sportsreporter.

Referanser
----------

1. ↑  «Arbeiderboliger». Oppdag Groruddalen. Besøkt 14. juni 2014.
2. ↑  «Leirfossen: Groruddalens nye turistattraksjon!». Oslo kommune, Vann- og avløpsetaten. Besøkt 29.3.2014.
3. ↑  Oppslag på stedet, jfr. fotografi.

|  |  |
| --- | --- |
| Oppslagsverk/autoritetsdata | Oslo Byleksikon
 |
***Bad Boys II*** er en amerikansk action-komedie fra 2003, regissert av Michael Bay, produsert av Jerry Bruckheimer, med blant annet Will Smith og Martin Lawrence i hovedrollene.

Den er oppfølgeren til *Bad Boys* fra 1995.

Filmen ble dårlig mottatt av anmelderne, men ble en stor publikumssusksess.

Handlingsreferat
----------------

Åtte år etter hendelsene fra den første filmen, undersøker Miami Police Department en strøm av ecstasy på vei inn i Miami. Marcus Burnett og Mike Lowrey går til et KKK-møte hvor det selges narkotika. I en skuddveksling blir flere KKK-medlemmer drept eller skadd, og Marcus blir ved et uhell skutt av Mike. Flere politifolk kommer snart og arresterer de overlevende Klan-medlemmene, som avsløres som distributører av narkotika - men bare er kjøpere av stoff. Marcus setter spørsmålstegn ved om han fremdeles ønsker å være partner med Mike.

I mellomtiden skjuler Mike et forhold til Marcus sin søster, Syd, som er en undercover-agent for byrået Drug Enforcement Administration. Mike og Marcus havner ved et uhell midt i DEA-aksjonen, noe som resulterer i skuddveksling og en bil-jakt, ødelegger lokalområdet og gjør sjefen deres Conrad Howard rasende. Marcus og Mike oppdager Syds jobb som undercover-agent, og sjefen Howard krever at de finner leverandøren av ecstasy til Miami.

Etterforskerne lokaliserer en båt som ble brukt til narkotika-smugling, og de oppdager at en narko-baron, Johnny Tapia, bruker døde kropper til å smugle narkotika og penger. Herskapshuset og båten til Johnny Tapia blir raidet av politiet, og alt av narkotika og penger blir konfiskert. Imidlertid kommer en hevngjerrig russisk gangster, Alexei, seg vekk fra raidet, og planlegger å hevne seg over vennene hans som døde.

Rolleliste
----------

* Will Smith som etterforsker Michael Eugene Lowrey
* Martin Lawrence som etterforsker Marcus Burnett
* Jordi Mollà som Hector Juan Carlos Tapia
* Gabrielle Union som spesial-agent Sydney "Syd" Burnett
* Peter Stormare som Alexei
* Theresa Randle som Theresa Burnett
* Joe Pantoliano som Conrad Howard
* Otto Sanchez som Carlos
* Jon Seda som Roberto
* Oleg Taktarov som Josef Kuninskavich
* Michael Shannon som Floyd Poteet
* Jason Manuel Olazabal som etterforsker Marco Vargas
* Treva Etienne som "Icepick"
* Dennis Greene som Reggie
* John Salley som Fletcher

Eksterne lenker
---------------

* Offisielt nettsted Rediger på Wikidata
* (en) *Bad Boys II* på Internet Movie Database Rediger på Wikidata

* (no) *Bad Boys II* hos Filmfront Rediger på Wikidata

* (sv) *Bad Boys II* i Svensk Filmdatabas Rediger på Wikidata

* (da) *Bad Boys II* i Danmark Nationale Filminstitut Rediger på Wikidata

* (en) *Bad Boys II* på AllMovie Rediger på Wikidata

* (fr) *Bad Boys II* på Allociné Rediger på Wikidata

* (nl) *Bad Boys II* på MovieMeter Rediger på Wikidata

* (en) *Bad Boys II* på Turner Classic Movies Rediger på Wikidata

* (en) *Bad Boys II* på American Film Institute Rediger på Wikidata

* (en) *Bad Boys II* på Rotten Tomatoes Rediger på Wikidata

Portal: Film
Må ikke forveksles med Leir bru.

Leirbrua gård.
**Leirbrua** er navnet på en tidligere eiendom og bro over Leirelva, som var kommunegrense mot Leinstrand, vest for Flatåsen i dagens Trondheim kommune, hvor Kongsvegen passerer Leirelva. To kongeveier sørfra møttes ved Leirbrua og fortsatte som én, til Trondheim. Leirbrua var det siste skysskiftet før Trondheim. Stedet er nevnt første gang 1667 og var til 1834 en plass under gården Flatås.

Det var gjestgiveri her fra 1600-tallet, det tilhørte domkirkens kapellan og ble 1657 bygslet bort til stadskaptein Bernt von Krogh. Han nybygde vertshuset, som i 1712 ble overtatt av fogd Hans Augustinussen. Fra 1742 drev forskjellige byborgere stedet, som fra 1774 ble bygslet bort til skarpretter F. W. Stengel. Fra 1797 drev regimentskvartermester C. A. Halck stedet, som i 1806 ble overtatt av gjestgiver Ole N. Kirkflå. Han kjøpte også jordveien i 1834. Etter at Osloveien ble anlagt ved området Sluppen og Nidelva i 1856 ble forholdene vanskeligere for vertshuset. Fra 1910 tilhørte Leirbrua familiene Slind og Husby, etterhvert som sommerbolig. I 1969 kjøpte Trondheim kommune stedet i forbindelse med planlagt veiutbygging, hvor blant annet Kongsvegen ble lagt over den tidligere eiendommen og hvor brua etterhvert ble lagt i kulvert. Hovedbygningen på Leirbrua var oppført på 1700-tallet og ble revet i 1971.

Referanser
----------

1. ↑  Terje Bratberg: *Trondheim byleksikon* s. 329
2. ↑  Arnulf Selnes: *Vandring langs gamle veifar* s. 62

Litteratur
----------

* Bratberg, Terje T. V. (2008). *Trondheim byleksikon*. Oslo: Kunnskapsforlaget. s. 329. ISBN 978-82-573-1762-1.
* Selnes, Arnulf (1995). *Vandring langs gamle veifar: fra sagatid til nær fortid*. Trondheim: I samarbeid med Sør-Trøndelag fylkeskommune, Divisjon næring, samferdsel og kultur, [Prosjekt pilegrimsleden]. s. 62–63. ISBN 8251912091.

Eksterne lenker
---------------

* Wiki Strinda, Strinda historielag

| * v
* d
* r
Broer i Trondheim |
| --- |
| Over Nidelva | 
* Bakke bru
* Ceciliebrua
* Elgeseter bru
* Gamle Bybro
* Gangbrua
* Kroppanbrua
* Nidareid bru
* Nidelv bru
* Pirbrua
* Sluppenbrua
* Stavne bru
* Tillerbrua
* Verftsbrua

 | bro |
| Andre | 
* Bjørndalsbrua
* Brattørbrua
* Dalgårdbrua
* Hoemsbrua
* Høgskolebrua
* Jernbanebrua
* Ravnklo bru
* Ravnkloløpet bru
* Sandmobrua
* Skansenbrua
* Svingbrua
* Udduvollbrua

 |
| Under bygging | 
* *Nydalsbrua*
* *Saupstadbrua*

 |
| Tidligere | 
* Kongsgårds bro
* Leirbrua
* St. Olafs bro

 |

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
| Medaljeoversikt |
| --- |
| Konkurrerte for Uruguays flagg Uruguay |
| Basketball |
| De olympiske ringer Olympiske leker |
| Bronse | Melbourne 1956 |  Lag |

**Milton Antonio Scaron Falero** (født 22. august 1936 i Montevideo) var en uruguayansk basketballspiller som deltok i de olympiske leker 1956 i Melbourne og 1960 i Roma.

Scaron vant en olympisk bronsemedalje i basketball under OL 1956 i Melbourne. Han var med på det uruguayanske laget som kom på tredjeplass i basketturneringen bak USA og Sovjetunionen. Det var fjerde gangen som basketball sto på det olympiske programmet, femten lag deltok i turneringen som ble avviklet i perioden 22. november til 1. desember 1956. Uruguay tapte semifinalen til USA med 38-101 som siden vant finalen over Sovjetunionen. Uruguay beseiret Frankrike i bronsefinalen med 71-62. Scaron spilte alle åtte kampene og scoret 3 poeng for Uruguay.

Referanser
----------

Eksterne lenker
---------------

* (en) Milton Scaron – Olympedia Rediger på Wikidata

* (en) Milton Scaron – Sports-Reference (OL-resultater – arkivert) Rediger på Wikidata

* (en) Milton Scaron – FIBA Rediger på Wikidata

* (en) Milton Scaron – FIBA Rediger på Wikidata

| * v
* d
* r
Uruguays tropp – Sommer-OL 1956 - bronsemedalje |
| --- |
| 
* Blixen
* Cortés
* Costa
* Chelle
* Demarco
* García
* González
* Matto
* Moglia
* Mera
* Olascoaga
* Scaron
* Landslagstrener: Reboledo

 | Flagget til Uruguay |

| * v
* d
* r
Uruguays tropp – Sommer-OL 1960 - 8. plass |
| --- |
| 
* Matto
* Mera
* Chelle
* Rial
* Poyet
* Blixen
* Scaron
* Lubnicki
* Costa
* Coito
* Ciavattone
* Gadea
* Landslagstrener: Reboledo

 | Flagget til Uruguay |
> «Emne - gut! Det lyt du ha,»  
> 
> hugsar eg han farfar sa:  
> 
> «Skal ditt arbeid framgang vinne  
> 
> og den drøymde siger nå,  
> 
> lyt du fyrst eit vyrke finne  
> 
> som er heilt å lite på»
> 
> 
> fra diktet «Emne»
> 
> 

***Hamar i Hellom*** er en diktsamling av den norske forfatteren Olav Aukrust, først utgitt i 1926.

Samlingen var forfatterens andre, etter *Himmelvarden* i 1916, og er komponert etter et mønster av *tema og variasjoner*. Aukrust ønsket med samlingen å innlede en trilogi, den skulle bli første del av et program for en *ny, nasjonal norsk diktning*, med bilde fra det bygdenorske, det landsnorske og det åndsnorske («som ein òg kan kalle det olsoknorske»).

Gjennom samlingen veksler sjangeren fra høystemte etiske dikt til små bygdeviser, folkelivsskildringer, eventyrmotiv og aforismer, kalt «runer». Blant de lengste diktene er «Bygdi» og «Emne»

Tittelen er trolig hentet fra en barneregle, og betyr rent etymologisk *Hammeren i bratte fjellet*. Aukrust mente at den skulle symbolisere «den norske folkeånd, soleis som den ovrar seg i det primitivt norske [...] Med andre ord, dette er ei bok om det bygdenorske.» 

Bjarte Birkeland peker på at diktet «Emne» uttrykker «Aukrusts kjæraste tanke om guddomsgneisten i naturen – og romantikkens kallsprinsipp, som her blir eit altfamnande prinsipp».

Referanser
----------

1. ↑  Sitat er gjengitt etter Leif Mæhles forord til 1967-utgaven i Norges nasjonallitteratur
2. ↑  Kapittelet «Den nye lyrikargenerasjonen» I: *Norges litteraturhistorie*, bd 4. 1975

Eksterne lenker
---------------

* Utgaven fra 1926 hos Nasjonalbiblioteket.
* Se systematisk inndeling

  

***Alissonotum pauper*** er en bille som hører til gruppen hornbiller (Dynastinae).

Utseende
--------

En middelsstor (10 - 12 millimeter), oval, blankt svart bille, ganske kraftig bygd. Denne arten har ikke påfallende horn eller knøler på hode eller pronotum. Pronotum er rundet, dekkvingene lett rundede og hvelvede med fine punktstriper. Beine er kraftige, leggen (tibia) på forbeina med tre tenner på yttersiden nær spissen, føttene spinkle.

Levevis
-------

Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Arten kan gjøre en del skade i jordbruket ved at billene spiser røtter på ulike gress, som sukkerrør, mais, durra og ris i Kina. Det er mest det voksne stadiet som gjør skade, larvene lever hovedsakelig av dødt plantermateriale. Arten har én generasjon hvert år som klekkes i april-mai, ligger i dvale mye av sommeren, legger egg om høsten og vovervintrert som larve. De voksne billene flyr om natten og kommer til lys

Utbredelse
----------

Arten er utbredt i Japan, Kina, Vietnam og Filippinene.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Stammen Pentodontini Mulsant, 1842
						* Slekten *Alissonotum* Arrow, 1908
							+ ***Alissonotum pauper*** (Burmeister, 1847)

Referanser
----------

1. ↑  Ying-Kun Huang, Wen-Feng Li, Rong-Yue Zhang, Xiao-Yan Wang (2018) *Color Illustration of Diagnosis and Control for Modern Sugarcane Diseases, Pests, and Weeds*. 2. Diagnosis and Control of Sugarcane Main Pests - *Alissonotum pauper* (side 139-140) China Agricultural Press/Springer.

Kilder
------

* Dynastidae du monde- nettside om arten. besøkt 4.7. 2019
* Bilde av et eksemplar fra Vietnam

Eksterne lenker
---------------

* (en) *Alissonotum pauper* i Encyclopedia of Life Rediger på Wikidata

* (en) *Alissonotum pauper* i Global Biodiversity Information Facility Rediger på Wikidata
Ilocano-handelsmenn rundt 1850
**Ilocanos** (ilokano: *tattao nga iloko/ilokano*), **ilokanos** eller **iloko**folket er den tredje største[] av Filippinenes etnisk-språklige grupper. De fleste holder til i Ilocos Region på de nordvestre deler av øya Luzon.

Etymologi
---------

Ordet *ilokano* ee fra *iloko* (arkaisk form: *yloco*), konjugasjon av *i-* (som betyr «av, fra») og *look* («bukt»), som betyr «fra bukten» på ilokano.[] Ved siden av å bli kalt ilocano kan de også omtales som *samtoy*, portmanteau av ikolanoens *sao mi ditoy* som betyr «vårt språk her» (*sao mi* - «vårt språk»; *ditoy* - «her»).[]

Etnisk hjemstavn, utbredelse
----------------------------

Ilocandia er uttrykket benyttet om ikocanoenes tradisjonelle hjemstavn, og omfatter dagens Ilocos Norte og de nordlige deler av Ilocos Sur.[] Grunnet regjeringens etniske migrasjonsprogrammer særlig i 1970-årene bor det etterhvert mange ilocanos utenfor dette området.[]

Andre områder med betydelige innslag av ilocanos er Cordillera Administrative Region, Cagayan Valley, de sørlige deler av Ilocos Region, og noen deler av Central Luzon.[] Det har også vært betydelig migrasjon til Mindanao, slik at det er en rekke spredte byer som har ilokanobefolkning.[]

Migrasjon fra ca. 1905 har ført til at det bor mange ilocanoer særlig på Hawaii og i California.[]

Språk
-----

Ilocanos flest taler ilokano, som er del av den nordfilippinske subgruppe av austronesiske språk. De taler også tagalog og engelsk som sekundærspråk.

Religion
--------

De fleste ilocanos er katolikker, og det er dessuten en stort innslag av aglipayans, som er særlig knyttet til Ilocos Norte.

Referanser
----------

1. ↑  "Ilokanos." Junior Worldmark Encyclopedia of World Cultures. The Gale Group, Inc. 1999. Retrieved 10. desember 2009.
2. ↑  Ilocano in Philippines/Religion
3. ↑  «UCLA Language Materials Project». Arkivert fra originalen 30. desember 2010. Besøkt 28. september 2012.

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
**Hamarhallen** er en messehall og tidligere idrettshall som stod ferdig bygget på Hamar i 1961. Hallen ble realisert som følge av overskuddene fra Hamar Mart'n på slutten av 1950-tallet samtidig som prosjektet fikk støtte fra Hamar kommune. Hamarhallen ble tegnet av arkitekten Frode Rinnan og var den andre messehallen i landet etter Sjølysthallen i Oslo, samt den første rene innendørshallen med håndballbane utenfor hovedstaden.

Hallen ble i perioden 1961 til 1992 brukt som kombinert messe– og idrettshall før den deretter kun ble brukt til messer og til arrangementer i kombiniasjon med hotell *Scandic Hamar*. Hallen har også blitt brukt til å avholde konserter og teaterforestillinger. I 2003 ble den for øvrig rehabilitert og spesialtilpasset for messebruk.

Referanser
----------

1. ↑  Utstillingsplassen Eiendom.no – Litt historie om Utstillingsplassen, Videre utbygging Arkivert 27. september 2008 hos Wayback Machine. (Besøkt 3. januar 2008)

Eksterne lenker
---------------

* Utstillingsplassen Eiendom.no – Hamarhallen[*død lenke*]
**Mølla** i Hammerdalen er del av et kulturminne i Larvik. Norsk kulturminnefond har bevilget 1 million kroner til fasadearbeidet på Pakkeriet.[*når?*] 
Mølla i Hammerdalen består av tre deler: Pakkeriet, Mølledelen og Kornsiloen. Mølla har et areal på 9 000 kvadratmeter og det anslås en kostnad på opp mot 120 millioner kroner for å sette alt i stand. Et treårsprosjekt i perioden 2006–2008 har vært knyttet til utviklingen av Mølla i Hammerdalen.
Prosjektet ble underveis[*når?*] endret fra å omfatte hele Mølla, til å omfatte Pakkeriet og kunstnerfellesskapet der. Nå[*når?*] endres prosjektet tilbake til å omfatte hele Mølla igjen.

Prosjektleder for det opprinnelige prosjektet som har jobbet med kunstnerfellesskapet er Hilde B. K. Glenne og styringsgruppens leder er Odd Terje Lysebo. Kunstnerfellesskapet har i dag[*når?*] 25 medlemmer, hvorav 15 er aktive i dagens bygning.[*hvilken?*] Verdiskapningsprosjektet i Hammerdalen som omfatter alt av arealer og bygninger i Hammerdalen skal nå[*når?*] også ta hånd om utviklingen av Mølla som helhet.

Eksterne lenker
---------------

* Om Hammerdalen på nettsidene til Kulturarv i Vestfold fylkeskommune
**Søbadeindretningen i Trondhjem** er et populært badested sentralt i Trondheim. Det ble stiftet i 1858 som aksjeselskap. Badet ble først etablert i indre kanal ved den nåværende Fløttmann-bryggen. På grunn av forurensning i kanalen ble badet ca. 1880 flyttet til St. Olavs pir, hvor det befinner seg i dag. Det kalles nå Sjøbadet for at det ikke skal forveksles med det nye Pirbadet.

Ved slutten av 1970-tallet var hovedbygningen i sterkt forfall, og driften gikk med underskudd. Styret valgte derfor å utvide aksjekapitalen med 100 aksjer á 250 kroner. I tillegg fikk man støtte fra Trondheim kommune og enkelte andre institusjoner, slik at det ble mulig å reise en ny hovedbygning med garderober, dusj og toalett. I 2003 ble det lagt ut 50 nye aksjer á kr. 1000,ø som ble tegnet. Med god støtte fra kommunen ble det mulig å rehabilitere både brygge og stupetårn.

Badet fremstår nå i bedre stand enn noensinne.

Sjøbadets formann var fram til 2009 siviløkonom Odd Gunnar Eikrem.

Litteratur
----------

* Rolfsen, Rolf og Ivar Mølsknes (2008) *Badeliv i Trondheim : før og nå : Sjøbadet 150 år*. Trondheim, Tapir. ISBN 978-82-519-2317-0

Eksterne lenker
---------------

* (no) Offisielt nettsted Rediger på Wikidata
«zebra» omdirigeres hit. For annen bruk, se zebra (andre betydninger).
Steppesebraer i Ngorongoro-krateret i Tanzania. Foto: Muhammad Mahdi Karim 
**Sebra** er egentlig et paraplynavn for tre nålevende arter i hestefamilien. Disse relativt store pattedyra er kjent for sin stripete pels. Tidligere ble artene gjerne beskrevet i en rekke underarter, men ny kunnskap om disse dyra har endret på dette. I dag er det derfor bare bergsebra som beskrives i to distinkte underarter.

* Fjellsebra (*Equus zebra*), også kalt bergsebra
* Grevysebra (*Equus grevyi*) utbredt i det sørøstre Etiopia, Kenya og Somalia
* Steppesebra (*Equus quagga*, tidligere *Equus burchelli*) er utbredt i sørøstlige Afrika fra Etiopia til Sør-Afrika.

Eksterne lenker
---------------

|  |  |
| --- | --- |
|  | Wiktionary: Sebra – ordbokoppføring |


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** GND **·** LCCN **·** BNF **·** BNF (data) **·** NDL **·** NKC
 |
**Jovana Janković** (født 25. april 1981 i Beograd, Serbia) er en serbisk TV-personlighet. I mai 2008, sammen med Željko Joksimović, som hun senere giftet seg med, var hun vert for den 53. utgaven av Eurovision Song Contest som ble holdt i Beograd. 

Janković startet sin tidlige TV-karriere i en alder av 19 år samtidig som hun gikk på universitetet.[] Hun fikk tilbud om jobb fra BKTV i 2001, da hun begynte som en underholdningsreporter. Regissør Aleksandar Tijanić ga henne et tilbud om å begynne arbeide hos den nasjonale serbiske kringkasteren i 2005.[]

Den 4. mars 2008 ble det annonsert at hun sammen med sangeren Željko Joksimović, skulle være medvert under Eurovision Song Contest i Beograd for 2008, som ble avholdt mellom 20. og 24. mai 2008 på Beograd Arena. I mars 2010 ble det bekreftet at Jankovic hadde planer om å forlate TV-stasjonen RTS. Hun ville i stedet bli medvert for et nytt morgenshow på det privateide serbiske nettverket RTV Pink.

Referanser
----------

1. ↑   Internet Movie Database, IMDb-nummer nm2850832, besøkt 10. januar 2016[Hentet fra Wikidata]

Eksterne lenker
---------------

* (en) Jovana Janković på Internet Movie Database Rediger på Wikidata

* (en) Jovana Janković på AllMovie Rediger på Wikidata

* (en) Jovana Janković hos The Movie Database Rediger på Wikidata

| Utmerkelser og prestasjoner |
| --- |
| Forgjenger:**Finlands flagg Finland Jaana Pelkonen og Mikko Leppilampi** | **Programleder for Eurovision Song Contest**(2008 sammen med Željko Joksimović) | Etterfølger:**Russlands flagg Russland Alsou og Ivan Urgant (finalen) Natalja Vodjanova og Andrej Malakhov (semifinalene)** |
**Codex Hardenbergianus** eller **Det Kongelige Bibliotek GKS 1154 2º** er et blandingshåndskrift fra det 14. - 16. århundre som blant annet inneholder kong Magnus Lagabøtes landslov. Håndskriftet består av 102 blad på pergament (26,2 x 18,7 cm) og er utført av flere forskjellige hender, dog hovedsakelig forfattet av tre skrivere. Håndskriftet inneholder illuminasjoner og er skrevet med gotiske bokstaver. 

Det omtales som den fineste kopien av Landsloven og tilhører Det Kgl. Bibliotek i København. I 2018 ble kopien lånt ut til Nasjonalbiblioteket for fem år.

Kodeksens innhold i utvalg
--------------------------

1. *Om dommeres kall. Dialog mellom Maria og Kristus*
2. *Kong Magnus Lagabøtes norske landslov*
3. *Christian Is alminnelige retterbot*
4. *Christian Is innskjerpelse av den norske* setthergerdh'
5. *Christian Is forbud mot røveri*
6. *Erkebiskop Jons* kristin rettr'
7. *Tunsberg-komposisjonen*
8. *Kongelige retterbøter for Norge*

Proveniens
----------

Av marginaler fremgår at boken har tilhørt *hellewiig hardennbergh*. Helvig Hardenberg ble født på Hvedholm på Fyn i 1540, og ble gift i 1558 med Erik Rosenkrantz, som var lensherre på Bergenshus fra 1560–1568 og interessert i norsk historie. Gjennom sin oldemor Fru Sigrid Erlendsdotter Losne, stammet han fra den mektige Losnaætten i Sogn.[] Paret flyttet i 1568 til Fyn, hvortil manuskriptet trolig fulgte med. I 1670 befant det seg i Det Kongelige Bibliotek i København, hvor det stadig er (i *Håndskriftsamlingen*). Det er et av få manuskripter som er navngitt etter en kvinne.

Manuskriptet er på 1700-tallet blitt innbundet i et såkaldt speilbind, med forgyldninger og blindtrykte rammer og dekorasjoner. På ryggen ses det danske våpenskjold samt Christian VIIs monogram. Tittelen lyder: *MAGNI GULET. LOV. IT. CHRIST. R &c*. Håndskriftets hoveddeler har opprinnelig vært forskjellige bøker og er rimeligvis først bundet sammen i det 16. århundre.

Store deler av manuskriptet ble utgitt i faksimile til kong Olav Vs 80 års fødselsdag i 1983.

Referanser
----------

1. 1 2  «Kr. Kålund: Katalog over de Oldnorsk-Islandske Håndskrifter - 27». *www.kb.dk*. Besøkt 13. august 2018.
2. ↑  Aune, Oddvin (2. august 2018). ««Norges Magna Carta» tilbake til Norge etter 500 år». *NRK*. Besøkt 17. oktober 2018.
3. ↑  Bandle, Oskar; Braunmüller, Kurt; Elmevik, Lennart; Jahr, Ernst Hakon; Widmark, Gun; Naumann, Hans-Peter; Karker, Allan; Telemann, Ulf (2002). *Bandle, Oscar; Braunmuller, Kurt; Jahr, Ernst Hakon; Karker, Allan; Naumann, Hans-Peter; Telemann, Ulf; Elmevik, Lennart; Widmark, Gun: The Nordic Languages* **(engelsk)**. Walter de Gruyter. ISBN 9783110148763.
4. ↑  *Norges gamle Love indtil 1387*. Christiania: Trykt hos Grøndahl & Søn. 1885. s. 393.
5. ↑  *King Magnus Håkonsson's Laws of Norway and Other Legal Texts*. Oslo: Selskapet til utgivelse av gamle norske håndskrifter. 1983. ISBN 8290001118.

Eksterne lenker
---------------

* Digitalisert utgave hos Det Kongelige Bibliotek

|  |  |
| --- | --- |
| Oppslagsverk/autoritetsdata | VIAF **·** LCCN
 |

Portal: Danmark
Clint Eastwood har spilt Harry i samtlige filmer.
**Harold Francis «Dirty Harry» Callahan** er en fiktiv detektiv fra San Francisco i *Dirty Harry*-filmserien. Den består av filmene *Dirty Harry* (1971), *Magnum '44* (1973), *Dirty Harry tar hevn* (1976), *Sudden Impact* (1983) og *Dirty Harry og dødsspillet* (1988). Clint Eastwood spiller rollen som Callahan i samtlige filmer. 

Etter debuten i *Dirty Harry* ble Callahan en modell for en ny type filmdetektiv: en antihelt som ikke nøler med å overskride profesjonelle og etiske grenser i jakten på sin egen form for rettferdighet, spesielt når loven håndheves dårlig av et udugelig byråkrati. *Dirty Harry*-arketypen er heller ikke redd for å drepe: i samtlige *Dirty Harry*-filmer ser man Callahan drepe kriminelle. Han rettferdiggjør atferden ved å påstå at det blir mindre kriminalitet. Denne begrunnelsen gjør sjeldent inntrykk på hans overordnede, som ofte truer ham med avskjed. Det amerikanske filminstituttet (AFI) har kåret figuren til filmhistoriens 17. beste helteskikkelse.

Callahans signaturvåpen er en Smith & Wesson Model 29 .44 Magnum revolver, som han bruker i alle filmene. Revolverens fremtredende rolle i filmserien gjorde den svært populær. Figuren sier på et tidspunkt at han skyter med kaliber 44 special ammunition fordi det gir ham «bedre presisjon og kontroll».

Kjente filmsitater
------------------

To av Callahans replikker er med i det amerikanske filminstituttets kåring over amerikansk filmhistories beste filmsitater, AFI's 100 Years…100 Movie Quotes.

* «*Go ahead, make my day.*» fra *Sudden Impact* ligger på sjetteplass
* «*I know what you're thinking: 'Did he fire six shots or only five?' But to tell you the truth, in all this excitement I've kinda lost track myself. But being this is a .44 Magnum, the most powerful handgun in the world, and would blow your head clean off, you've got to ask yourself one question: 'Do I feel lucky?' Well, do ya, punk?*» fra *Dirty Harry* ligger på 51.-plass.

Referanser
----------

1. ↑  «AFI'S 100 YEARS...100 HEROES & VILLAINS». Det amerikanske filminstituttet. Besøkt 10. mars 2018.
2. ↑  «AFI's 100 Years...100 Movie Quotes» (PDF). Det amerikanske filminstituttet. Arkivert fra originalen (PDF) 16. juli 2011. Besøkt 10. mars 2018.  «Arkivert kopi» (PDF). Archived from the original on 16. juli 2011. Besøkt 10. mars 2018. CS1-vedlikehold: Uheldig URL (link)

Eksterne lenker
---------------

* Harry Callahan hos Internet Movie Database

|  |  |
| --- | --- |
| Oppslagsverk/autoritetsdata | Nationalencyklopedin **·** LCCN
 |
*Se også: Kølle*
**Køller** er en type redskaper som i dag brukes innen rytmisk gymnastikk, og som tidligere også har inngått som et apparat innen herreturn.

Historie
--------

Trening ved å svinge køller antas å ha oppstått blant soldater i India, for å styrke kroppen. Storbritannia, som tidligere koloniserte India, adopterte denne treningsformen, og innførte disse *indian clubs* til Europa. Flere land tok i bruk disse, og tyske immigranter innførte dem til USA på midten av 1800-tallet. Både skolevesenet og militæret tok dette i bruk.

Øvelsen var en del av konkurransen i turn under sommer-OL 1904 og 1932. 

Utover 1900-tallet avtok interessen for denne trenings- og konkurransemetoden, men i rytmisk gymnastikk konkurreres det fortsatt med 2 køller, ikke ulikt den opprinnelige treningsformen. Disse køllene er i dag ca. 50 cm lange, og veier 200-300 gram, atskillig lettere enn de som tidligere ble brukt. Køllene skal svinges, rulles, kastes og tas imot på ulike måter. Hodet har maks diameter på 3 cm.

Den dag i dag finnes det treningsklubber som praktiserer denne typen trening, dvs trening ved å svinge køller av ulik tyngde i bestemte formasjoner og bevegelser for å styrke musklene.

Referanser
----------

1. ↑  History of Indian Clubs Arkivert 19. desember 2008 hos Wayback Machine. hos MotionRX.
2. ↑  Asker turn – Hva er rytmisk gymnastikk? Arkivert 20. januar 2007 hos Wayback Machine.
En tegning av illustratør Berit Sømme. Tegningen ble laget til Aldo Monrads profil på Facebook.
**Aldo Monrad** er en romanfigur skapt av forfatteren Arne Berggren på nittitallet, og dukket første gang opp i romanen *Kornetten* og senere i bøkene *Fisken*, *Dronningen*, *Meningen med livet* og *Konfirmanten*. I 2007 figurerte Aldo Monrad som kommentator i enkelte programmer på NRK P3. I 2007 dukket han opp som fast tegneseriefigur i *Aftenposten*. Aschehoug ga ut sin første tegneseriebok med Aldo Monrad mars 2010 Se boka her Arkivert 3. desember 2013 hos Wayback Machine..

I 1997 debuterte Aldo Monrad bokstavelig talt på scenen i dramatiseringen av romanen *Fisken* på Oslo Nye Teater, spilt av Jon Øigarden. Kåre Conradi har fremstilt Aldo Monrad på lydbok. Lydbøkene ble utgitt av Lydbokforlaget. Kornetten, Dronningen og Fisken (Rotter i våtdrakt) ble tatt opp av Geir Vildgren.
I første lydbok "Kornetten" er det Arne Berggren selv som spiller kornett.

Eksterne lenker
---------------

* Aldo Monrad
**Kastellet brannstasjon** ble bygget i 1937 i Ekebergveien, det lå en tidligere bygning som var felles med veivesnet i 1933. Den lå der Kastellet skole ligger i dag. Brannstasjonen er en av Oslo brann- og redningsetats åtte brannstasjoner. Stasjonen har en bemanning på seks mann og fungerer som en bistasjon; det betyr at en normal utrykning skjer med én bil med fem mann. **Stasjon 8** har i tillegg til en mannskapsbil ansvaret for RVR-bilen (restverdiredning) som brukes til skadesanering, typisk etter brann eller store innvendige vannlekkasjer både i Oslo og deler av østlandsområdet. Kastellet bemanner også en lastebil av typen Mercedes-Benz Unimog som brukes til oppdrag i ulendt terreng, typisk ved skogbranner. Kastellet dekker et stort område av Oslos sørlige bydeler, blant annet: Nordstrand, Holmlia, Bekkelaget, Mortensrud, Klemetsrud og Manglerud.

Eksterne lenker
---------------

* «Brannbil med mannskap på Kastellet brannstasjon». *Lokalhistoriske bildebaser i Oslo*. Deichmanske bibliotek. Besøkt 23. februar 2017.

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon
 |
**Realgar-vin** eller **xionghuang-vin** (kinesisk: 雄黃酒, *xiónghuángjiǔ*) er en kinesisk alkoholholdig drikk som består av kinesisk kornvin (*huangjiu*, «gul vin») tilsatt realgarpulver, et gul-orange arsenisk sulfidmineral (As4S4). Den drikkes tradisjonelt under dragebåtfesten som faller om sommeren.

Realgar regnes som en tradisjonell kinesisk medisin (*xiónghuáng* 雄黃); den anses å kroppslig helsestyrkende virkning. Stoffet benyttes imidlertid mest som ry pesticid, især som insektmiddel mot mygg. 

Ettersom det dreier seg om et giftstoff, pleier man ikke å la barn smake av vinen.

Realgarvin kan kjøpes ferdigblandet, men blir ofte hjemmelaget med gul vin og mineralpulver av realgar kjøpt på apoteker, markeder eller fra gatehandlere. En vanlig resept foreslår 50 til 100 gram realgarpulver år liter vin, som så får hvile i flere timer ved romstemperatur.

Bruken under dragefesten er senere blitt knyttet opp mot festlighetene til minne om dikteren og statsmannen Qu Yuan (340–278 f.Kr.) som tok livet av seg selv i protest ved å drukne seg i en elv. For legenden forteller at folk hastet i vei med sine båter for å berge ham, eller i det minste hans kropp fra å bli spist av fisker. Blant dem var en lege som tømte realgar i elven for å forgifte fiskene, og en vanndrage kom til overflaten og ble straks drept av båtsmennene.

Referanser
----------

1. 1 2  Zhang YN, Sun GX, Williams PN, Huang Q, Zhu YG (2011) *Assessment of the solubility and bioaccessibility of arsenic in realgar wine using a simulated gastrointestinal system.* Sci Total Environ, volume 409, issue 12, pages 2357-2360. doi:10.1016/j.scitotenv.2011.03.003
2. ↑  Zhang YN, Sun GX, Huang Q, Williams PN, Zhu YG (2011) *A cultural practice of drinking realgar wine leading to elevated urinary arsenic and its potential health risk.* Environ Int. volume 37, issue 5, pages 889-892. doi:10.1016/j.envint.2011.02.020
Vektkast inngår i kastfemkamp. Her fra skotske highland-games.
**Kastfemkamp** er en friidrettsøvelse som består av fem forskjellige kaste-øvelser. De fem øvelsene er de fire olympiske øvelsene, sleggekast, kulestøt, spydkast og diskos samt vektkast som var OL-øvelse i 1904 og 1920. Det arrangeres mesterskap innen veteranfriidrett i øvelsen både nasjonalt  og internasjonalt, og det føres liste over verdensrekorder.

Øvelsene er de samme for menn og kvinner, men størrelsen på det som kastes varierer avhengig av kjønn og alder. Hver utøver får tre forsøk i hver øvelse, og så beregnes en poengsum ut fra gjennomsnittet av de beste internasjonale resultatene for hver øvelse og aldersgruppe. Vinneren er den med høyest total poengsum.

Norske Iver Hytten har (per november 2017) verdensrekord for menn over 45 år satt i Tønsberg i 2012, og Arild Busterud har verdensrekord både i klassen over 60 år satt i Heggedal i 2010 og over 65 år fra 2013 satt i Porto Alegre i Brasil.

I USA konkurreres det også i «ultravekt femkamp» der vekten som kastes økes for hvert kast.

Referanser
----------

1. ↑  Bestenoteringer i kastfemkamp NM
2. 1 2  «All Time World Rankings- Weight Pentathlon». Arkivert fra originalen 28. juli 2018. Besøkt 16. november 2017.
3. ↑  «WMA Hurdles and Implement Specifications» (PDF). Arkivert fra originalen (PDF) 26. oktober 2017. Besøkt 16. november 2017.
4. ↑  Friidrett
5. ↑  Cheshire County Athletic Association, Multi-Events scoring
6. ↑  «Arkivert kopi» (PDF). Arkivert fra originalen (PDF) 5. september 2017. Besøkt 16. november 2017.
7. ↑  ULTRA WEIGHT PENTATHLON WORLD CHAMPIONSHIPS Arkivert 17. november 2017 hos Wayback Machine.
***KUNSTforum*** er et norsk kunsttidsskrift som ble opprettet i 2009. Tidsskriftet finnes i papirutgave og publiseres på internett.

*KUNSTforum* beskriver seg selv som «en bred utgivelse som dekker samtidskunst og historisk kunst både nasjonalt og internasjonalt». Tidsskriftet «har som mål å være en faglig og kritisk utgivelse for alle kunstinteresserte i landet». Og deres uttalte «agenda er å skape et rom for åpen meningsbryting og diskusjon om kunst og kunstscenens infrastruktur i Norge».

Nettutgaven ble publisert første gang i juni 2009 i forbindelse med den 53. Veneziabiennalen og dekket blant annet åpningen av Elmgreen & Dragsets The Collectors på den nordiske og den danske paviljongen i Giardini, hvor dronning Sonja foretok den offisielle åpningen. 

Ved lanseringen av første nummer av papirutgaven i september 2009, høstet *KUNSTforum* sterk kritikk fra Jonas Ekeberg, den nyansatte redaktøren i Kunstkritikk.no, for sin dekning av OCA (Office of Contemporary Art Norway). Utspillet førte til flere oppfølgingssaker i *Klassekampen*. og på Kunstkritikk.no.

Kunstner og styreleder i BOA (Billedkunstnere i Oslo og Akershus), Tonje Gjevjon, gikk til motangrep på Jonas Ekeberg i et innlegg i *Klassekampen* under tittelen «Når diktaturet faller». Her berømmer hun *KUNSTforum* for å kommunisere godt med et bredt, kunstinteressert publikum, noe hun etterlyser hos Kunstkritikk.no. 

Lotte Sandberg skrev i en kritikk i *Aftenposten* under tittelen «Nødvendig» at bladet var en kjærkomment bidrag i den norske kunstoffentligheten. 

I *Natt&Dag* skrev Gaute Brochmann om *KUNSTforum* at det er «Et solid blad som unngår å være så basic at folk i bransjen skygger unna. Som er lærerikt og ikke for tricky eller internt for de kunstglade som verken leser Baudrillard eller hadde tøfler og tannbørste på bakrommet til Galuzin. Og jeg tror sannelig at selv de som ikke har den helt store interessen av kunst som sådan kan få tent en gnist av Kunstforum. Det er et veldig tiltalende produkt dette her».

Ved lanseringen av *KUNSTforum* ble det debatt i norsk kulturoffentlighet.

Referanser
----------

1. ↑
2. ↑
3. ↑
4. ↑
5. ↑  «Arkivert kopi» (PDF). Arkivert fra originalen (PDF) 21. august 2014. Besøkt 17. april 2010.
6. ↑
7. ↑

Eksterne lenker
---------------

* KUNSTforums hjemmeside

|  |  |
| --- | --- |
| Oppslagsverk/autoritetsdata | VIAF
 |